  ИА «Удмуртия» Удмуртиын «Арлэн семьяез» Росси конкурслэн улосвыл люкетэз кутскиз. Со сярысь ивортэ элькун тӧролэн но кивалтэтлэн пресс-службазы. Вожвылъяськон «Мынам семьяе — мынам Россие» мереткыл (девиз) улсын ортчоз. Пыриськисьёсты вить ӧръёсъя дунъялозы: «Егит семья», «Гуртысь семья», «Трос нылпиё семья», «Россиысь зарни семья» но «Йылолъёсты утись семья». Улосвыл люкетэз 15-тӥ инвожоозь кыстӥськоз, вормисьёс Росси конкурслэн йылпумъян люкетаз пыриськозы. Россиын конкурс кыкетӥзэ радъяське ни. 2016-тӥ арын кунысь устоез семья луиз Пичи Пурга ёросысь трос нылпиё семья. Тегъёс: Мерлык Удмуртия Россия семья Атайёслэнкенешсы  